CELEX: 62008CB0563
Language: el
Date: 2010-10-06 00:00:00
Title: Υπόθεση C-563/08: Διάταξη του Δικαστηρίου (έβδομο τμήμα) της 6ης Οκτωβρίου 2010 [αίτηση του Juzgado de lo Contencioso-Administrativo n o 2 de Granada (Ισπανία) για την έκδοση προδικαστικής αποφάσεως] — Carlos Sáez Sánchez και Patricia Rueda Vargas κατά Junta de Andalucía, Manuel Jalón Morente κ.λπ. (Άρθρο 104, παράγραφος 3, πρώτο εδάφιο, του Κανονισμού Διαδικασίας — Άρθρο 49 ΣΛΕΕ — Ελευθερία εγκαταστάσεως — Δημόσια υγεία — Φαρμακεία — Απόσταση μεταξύ τους — Εφοδιασμός του κοινού με φάρμακα — Άδεια εκμετάλλευσης — Γεωγραφική κατανομή των φαρμακείων — Επιβολή περιορισμών με κριτήριο τη δημογραφική πυκνότητα — Κατώτατη απόσταση μεταξύ των φαρμακείων)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/10
            
         Διάταξη του Δικαστηρίου (έβδομο τμήμα) της 6ης Οκτωβρίου 2010 [αίτηση του Juzgado de lo Contencioso-Administrativo no 2 de Granada (Ισπανία) για την έκδοση προδικαστικής αποφάσεως] — Carlos Sáez Sánchez και Patricia Rueda Vargas κατά Junta de Andalucía, Manuel Jalón Morente κ.λπ.
   (Υπόθεση C-563/08) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Άρθρο 49 ΣΛΕΕ - Ελευθερία εγκαταστάσεως - Δημόσια υγεία - Φαρμακεία - Απόσταση μεταξύ τους - Εφοδιασμός του κοινού με φάρμακα - Άδεια εκμετάλλευσης - Γεωγραφική κατανομή των φαρμακείων - Επιβολή περιορισμών με κριτήριο τη δημογραφική πυκνότητα - Κατώτατη απόσταση μεταξύ των φαρμακείων)
   2011/C 30/16
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Contencioso-Administrativo no 2 de Granada
   
      Διάδικοι στην υπόθεση της κύριας δίκης
   
   Carlos Sáez Sánchez και Patricia Rueda Vargas
   
      κατά
   
   Junta de Andalucía, Manuel Jalón Morente κ.λπ.
   
      Αντικείμενο
   
   Αίτηση εκδόσεως προδικαστικής αποφάσεως — Juzgado Contencioso-Administrativo de Granada — Ερμηνεία του άρθρου 43 ΕΚ — Κανονιστική ρύθμιση ορίζουσα τις προϋποθέσεις λειτουργίας νέων φαρμακείων — Περιορισμοί αναλόγως του αριθμού των κατοίκων και της ανάγκης τηρήσεως μιας ελάχιστης αποστάσεως μεταξύ των φαρμακείων
   
      Διατακτικό
   
   
               1)
            
            
               Το άρθρο 49 ΣΛΕΕ δεν απαγορεύει, καταρχήν, εθνική κανονιστική ρύθμιση, όπως η επίμαχη στην κύρια δίκη, με την οποία θεσπίζονται όρια για τη χορήγηση αδειών λειτουργίας νέων φαρμακείων ως εξής:
               
                           —
                        
                        
                           σε κάθε περιοχή επιτρέπεται καταρχήν η λειτουργία ενός μόνο φαρμακείου ανά 2 800 κατοίκους,
                        
                     
                           —
                        
                        
                           πέραν του ορίου αυτού, επιτρέπεται η λειτουργία νέου φαρμακείου ανά 2 000 κατοίκους και
                        
                     
                           —
                        
                        
                           κάθε φαρμακείο πρέπει να απέχει τουλάχιστον 250 μέτρα από τα λοιπά φαρμακεία.
                        
                     
         
               2)
            
            
               Πάντως, το άρθρο 49 ΣΛΕΕ απαγορεύει τέτοια εθνική κανονιστική ρύθμιση εφόσον, λόγω της εφαρμογής των βασικών κανόνων περί 2 800 κατοίκων ή 250 μέτρων, δεν είναι δυνατή η δημιουργία αριθμού φαρμακείων ικανού προς εξασφάλιση της παροχής επαρκών φαρμακευτικών υπηρεσιών σε περιοχές με ιδιαίτερα δημογραφικά χαρακτηριστικά, πράγμα που απόκειται στο αιτούν δικαστήριο να διαπιστώσει.
            
         
      (1)  ΕΕ C 69 της 21.3.2009.